User:Kpetric/Sandbox1

Biografija dr. Karla Petriča

Dr. Karl Petrič, rojen 13.01.1964 v Wesselingu (Nemčija), je osnovno šolo obiskoval v Wesselingu in v Žalcu, srednjo kemijsko tehniško šolo pa v Celju. Po približno 12 letih dela se je odločil za redni študij bibliotekarstva in informacijske znanosti na Filozofski fakulteti v Ljubljani, kjer je po štirih letih in pol diplomiral z diplomskim delom "Uporabniki knjižnic in stres"(2001). V letu 2005 je s področja računalništva in informatike magistriral, nakar je leta 2008 še doktoriral z istega področja.

Začetki njegovega literarnega ustvarjanja segajo v zgodnja osemdeseta leta.(1982). Svoje pesmi in kratke zgodbe je redno objavljal v literarnih revijah, in sicer v Mladih potih (1986-1988), Dialogih (1986-1987), Obrazih (1987-1988), Letnih časih (Haiku: 1997-1998), Junge Literatur im Netz (2001), Newcomer-Verlag (2001) ter v literarnih oddajah Radia Slovenija (1987-2001). V devetdesetih letih so mnoge njegove stvaritve ugledale luč sveta tudi v knjižni obliki: kratka proza in pesmi v zbirkah Kaskader spomina (1993), Skozi pajčolan (1994), kratka proza in igre v zbirki Giljotina pravice (1994), novejše pesmi pa v zbirkah Notranji odmevi (1994) in Semafor mišljenja (1996). V sodelovanju z bratom doc. dr. Teodorjem Petričem, je izdal tudi besedila z notnimi zapisi pod naslovom Vrata v poletje, 1. del (1995). Nekatera svoja razmišljanja o organiziranosti in učinkovanju družbe in posameznika je strnil v esejističnem delu Hierarhologija, 1. del (1995). Vse njegove knjige so izšle v samozaložbi. Po romanu Kompas usode (2002), je še istega leta idal zbirko kratkih zgodb z naslovom Čudaki 21. stoletja. Dr. Karl Petrič je v zadnjih letih dejavnejši na področju informatike.